# ועדת מכרזים והתקשרויות

פרוטוקול ישיבה מיום \_\_\_\_\_\_\_\_\_\_\_\_\_\_\_\_\_\_\_\_\_\_\_

**נוכחים**: מר אבי הוכמן - מנכ"ל/מזכיר

 מר ברוך ברוכי - גזבר/ס.כספים

 גב' אולגה איליאבסקי – מהנדסת התאגיד

 עו"ד משה זוהרי - יועמ"ש

הנדון: **החלטה על התקשרות לשירותי ניהול ופיקוח**

## מכרז: ליסינג תפעולי לכלי רכב, מס' מכרז: לת/29/2023

**תאגיד פלגי שרון בע"מ** (להלן: "**הרשות**") מעוניינת להתקשר עם ספק/ים לאספקת שירותי ליסינג תפעולי לכלי רכב (להלן: "**השירותים**"), ולצורך כך היא אישרה בוועדת המכרזים וההתקשרויות שלה מתאריך 19.2.2024 "אימוץ" **מכרז הליסינג התפעולי של משכ"ל לת/29/2023** (להלן: "**המכרז**"), שפרסמה החברה למשק וכלכלה של השלטון המקומי בע"מ (להלן: **"משכ"ל"**), אשר לגביו ניתן אישור שר הפנים ושנקבעו זוכים במסגרתו.

**החלטה**: לאור כל האמור לעיל, הוועדה מחליטה כי בכפוף ובהתאם לתוצאות הליך בקשת הצעות המחיר, הרשות תתקשר עם משכ"ל לשירותי ניהול ופיקוח על מתן השירותים על ידי הספק/ים במסגרת ההתקשרות / התקשרויות שתיערך/כנה עם זכיין/זכיינים במכרז.

יובהר כי ככל שהוועדה תחליט שלא לקבוע זוכה כלשהו במסגרת הפניה בבקשה לקבלת הצעות מחיר, תבוטל ההחלטה להתקשר עם משכ"ל לקבלת שירותי ניהול ופיקוח ו/או יבוטל חוזה ההתקשרות בין הרשות לבין משכ"ל, ככל שזה כבר נחתם.

**פרסום**: הוועדה מורה כי החלטה זו תפורסם באתר האינטרנט של הרשות במיידי. החוזה ייחתם בתום 7 ימי עבודה מיום הפרסום בכפוף לאמור לעיל.

(למען הסדר הטוב, מבקשת הוועדה כי משכ"ל תפרסם החלטה זו גם באתר האינטרנט שלה).

החוזה שייחתם בין הרשות לבין משכ"ל יפורסם באתר האינטרנט של הרשות לא יאוחר מ-7 ימי עבודה מיום כריתתו.

**ולראיה באנו על החתום**

מנכ"ל: \_\_\_\_\_\_\_\_\_\_\_\_\_

ס.כספים: \_\_\_\_\_\_\_\_\_\_\_\_\_

מהנדסת: \_\_\_\_\_\_\_\_\_\_\_\_\_

יועמ"ש: \_\_\_\_\_\_\_\_\_\_\_\_\_